Amante Ho Feto Seluk, Fen Boot Lori Todan - TIMOR AGORA\nAmante Ho Feto Seluk, Fen Boot Lori Todan\nDILI - Lezada ho inisial MS tenke simu purada husi nia laen arguidu VS, tanba arguidu nia domin fo hotu ba feto seluk, no lezada loron kalan simu deit tuku tebe.\nArguidu ho lezada komesa forma uma kain, iha tinan 2004 no iha oan feto ida.Durante moris hamutuk lezada la senti kontenti, tanba arguidu sempre ameasa no halo amante ho feto seluk.\nHo arguidu nia hahalok nee ministeriu publiku akuza arguidu hanesan autor ba pratika krime violensia domestika ho forma maus tratus neeb eprevistu ih aartigu 154, husi kodigu penal TL konjuga ho lei kontra violensia domestika nu.07/2010.\nHatan ba akuzasaun arguidu rekonese faktus los, arguidu baku lezada, tanba lezada mak tolok uluk arguidu iha ema barak nia oin.\n“Iha tinan 2016 hau iha duni feto seluk naranMimi. Rajaun hau baku lezada, tanba bainhira ami rua problema nia sempre tolok hau,” deklara arguidu iha sala julgamentu.\nIha fatin hanesan lezada hatete, arguidu baku beibeik nia tanba tolok,maibe tanba amante ho feto seluk.\nAudensia julgamentu prezide husi Juiz kolektivu Jumiaty Freitas, Antonio do Carmo, Albertina Neves, Ministeriu Publiku reprezenta husi prokurador Bartolomeu de Araujo, arguidu hetan asistensia legal husi defensor publiku.